ai4bharat/Pralekha huggingface dataset:
কয়লামন্ত্রক
কয়লা মন্ত্রকের আজাদি কা অমৃত মহোৎসব আইকনিক সপ্তাহ উদযাপন
নয়াদিল্লি, ১১ মার্চ, ২০২২
নতুন দিল্লিতে বিভিন্ন অনুষ্ঠানের মাধ্যমে কয়লা মন্ত্রক আয়োজিত আজাদি কা অমৃত মহোৎসব আইকনিক সপ্তাহ উদযাপন আজ শেষ হবে।
ডঃ বৈভব চতুর্বেদী জানিয়েছেন এদিন সমাপ্তি অনুষ্ঠানে ‘ কার্বন নিঃসরণের মাত্রা শূণ্যে নামিয়ে নিয়ে আসার আওতায় ভারতের শক্তি ব্যবস্থার ভবিষ্যৎ’, মন্ত্রক ও রাষ্ট্রায়ত্ত সংস্থার সঙ্গে যুক্ত কর্মচারীদের জন্য ‘কয়লা এবং জলবায়ু পরিবর্তন – ভারতীয় দৃষ্টিভঙ্গী’ – এর মতো বেশ কয়েকটি বিষয় নিয়ে আলোচনার আয়োজন করা হয়েছে ।কয়লা মন্ত্রকের সচিব ডঃ অনীল কুমার জৈন সমাপ্তি ভাষণ দেবেন এবং বিভিন্ন প্রতিযোগিতায় বিজয়ীদের হাতে পুরস্কার তুলে দেওয়া হবে।
উল্লেখ্য, গত ৭ই মার্চ কয়লা, খনি ও রেল প্রতিমন্ত্রী শ্রী রাওসাহেব পাতিল দানভে ডঃ আম্বেদকর ইন্টারন্যাশনাল সেন্টারে এই সপ্তাহব্যাপী চলা অনুষ্ঠানের সূচনা করে ছিলেন। অনুষ্ঠানে কোল ইন্ডিয়া লিমিটেড এবং এনএলসি ইন্ডিয়া লিমিটেডের খনি ক্ষেত্রের স্থায়ীত্ব শীর্ষক বিষয়ের উপর নির্মিত একটি স্বল্প দৈর্ঘ্যের ছবি প্রদর্শিত হয়। এছাড়াও, কয়লা ও সংশ্লিষ্ট ক্ষেত্রে বিশেষজ্ঞদের নিয়ে আলোচনাসভা ও রক্তদান শিবিরের আয়োজন করা হয়।
CG/SS/SB
(Visitor Counter : 136
প্রধানমন্ত্রীরদপ্তর
অগণিত মানুষের উদ্যোগের দক্ষতা মুদ্রা যোজনার মাধ্যমে প্রদর্শিত হয়েছে এবং তাঁরা কর্মসংস্থান সৃষ্টিকারী হয়ে উঠেছেনঃ প্রধানমন্ত্রী
নতুনদিল্লি, ৮ই এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, অগণিত মানুষের উদ্যোগের দক্ষতা প্রদর্শনের সুযোগ মুদ্রা যোজনা এনে দিয়েছে এবং গত সাত বছরে তাঁরা কর্মসংস্থান সৃষ্টিকারী হয়ে উঠেছেন। তিনি বলেন, এই সাত বছরে মুদ্রা যোজনা আমূল পরিবর্তন এনেছে এবং মর্যাদা বৃদ্ধির পাশাপাশি তাঁরা সমৃদ্ধও হয়েছেন।
এক ট্যুইট বার্তার জবাবে প্রধানমন্ত্রী বলেন;
“#FundingTheUnfunded নীতি অনুসরণ করে অগণিত মানুষের উদ্যোগের দক্ষতা প্রদর্শনের সুযোগ মুদ্রা যোজনা এনে দিয়েছে এবং তাঁরা কর্মসংস্থান সৃষ্টিকারী হয়ে উঠেছেন। আমরা যখন #7YearsOfPMMY পালন করছি, সেই সময় এই যোজনা আমূল পরিবর্তন এনেছে এবং তাদের মর্যাদা বৃদ্ধির পাশাপাশি তাঁরা সমৃদ্ধও হয়েছেন।“
CG/CB/
(
অসামরিকবিমানপরিবহণমন্ত্রক
লাইফলাইন উড়ান পরিষেবার অধীনে ৪২২ টি বিমান, দেশের বিভিন্ন প্রান্তের মানুষের জন্য অত্যাবশ্যক চিকিৎসা সামগ্রী সরবরাহ করে চলেছে
নতুন দিল্লি, ২ মে, ২০২০
এয়ার ইন্ডিয়া,এল্যায়েন্স এয়ার,ভারতীয় বিমান বাহিনীর এবং অসরকারি সংস্থার ৪২২ টি বিমান লাইফলাইন উড়ান পরিষেবার অধীনে কাজ করছে। এর মধ্যে ২৪৪ টি বিমান এয়ার ইন্ডিয়ার এবং এলায়েন্স এয়ারের। আজ অবধি ৭৯০.২২ টন পণ্য সরবরাহ করা হয়েছে। লাইফলাইন উড়ান বিমান গুলি আজ পর্যন্ত ৪,১৩,৫৩৮ কিলোমিটার আকাশপথ পাড়ি দিয়েছে। কোভিড-১৯ সংক্রমণের দরুণ দেশজুড়ে চলা লকডাইনে দেশের লড়াইয়ে সমর্থন জানিয়ে,অসামরিক বিমান চলাচল মন্ত্রক এই লাইফলাইন উড়ানগুলির সাহায্যে দেশের প্রত্যন্ত অঞ্চলে প্রয়োজনীয় চিকিৎসা সামগ্রী সরবরাহ করে চলেছে।
পবনহংস লিমিটেড সহ অন্যান্য হেলিকপ্টার পরিষেবা ব্যবহার হচ্ছে জম্মু ও কাশ্মীর,লাদাখ,ব দ্বীপ অঞ্চল এবং উত্তর পূর্ব অঞ্চলের রাজ্য গুলিতে। মূলত চিকিৎসা সামগ্রী এবং অসুস্থ মানুষদের পরিবহনের জন্য এই পরিষেবা ব্যবহার করা হচ্ছে।গত ১লা মে ২০২০ পর্যন্ত পবনহংসের হেলিকপ্টার গুলি ৭,৫২৯ কিলোমিটার আকাশপথ পাড়ি দিয়ে ২.০৩ টন পণ্য পরিবহন করেছে। এই পরিষেবার মাধ্যমে গুরুত্ব দেওয়া হয়েছে উত্তর পূর্ব অঞ্চল,ব দ্বীপ অঞ্চল এবং পাহাড়ি অঞ্চলগুলিকে।এয়ার ইন্ডিয়া এবং ভারতীয় বিমান বাহিনী জম্মু ও কাশ্মীর, লাদাখ, উত্তর পূর্ব অঞ্চল এবং অন্যান্য ব দ্বীপ অঞ্চলগুলিতে প্রাথমিক ভাবে সহযোগিতা করে।
অভ্যন্তরীণ পণ্য পরিষেবা সংস্থা স্পাইস জেট,ব্লু ডার্ট এবং ইন্ডিগো বানিজ্যিক ভাবে পণ্য পরিষেবা দিয়ে চলেছে। স্পাইস জেট সংস্থা ৭৩৪টি পণ্যবাহী বিমান গত ২৪ শে এপ্রিল থেকে ১ লা মে পর্যন্ত ১২,৭৭,২১৩ কিলোমিটার আকাশপথ পাড়ি দিয়ে ৫,৩২০ টন পণ্য বহন করেছে। এর মধ্যে ২৭০ টি আন্তর্জাতিক বিমান রয়েছে। ব্লু ডার্ট তাদের ২৪৫ টি পণ্যবাহী বিমানে গত ২৫ শে এপ্রিল থেকে ১লা মে পর্যন্ত ২,৬৭,৪১৭ কিলোমিটার আকাশপথ পাড়ি দিয়ে ৪,১৭৯ টন পণ্য বহন করে। এর মধ্যে ১২ টি আন্তর্জাতিক পণ্যবাহী বিমান ছিল। গত ৩ রা এপ্রিল থেকে ১লা মে পর্যন্ত ইন্ডিগো বিমান সংস্থা ৮২ টি পণ্যবাহী বিমানে ১,৩৬,০৬০ কিলোমিটার আকাশপথ পাড়ি দিয়ে ৩৯৩ টন পণ্য বহন করেছে। এর মধ্যে ২৭ টি আন্তর্জাতিক পণ্যবাহী বিমান রয়েছে।অসরকারি সংস্থাটি সরকারের জন্য জরুরি পরিষেবা পৌছে দিয়েছে বিনামূল্যে। ভিস্তারা বিমান সংস্থা গত ১৯ শে এপ্রিল থেকে ১ লা মে পর্যন্ত ২০ টি পণ্যবাহী বিমানে ২৮,৫৯০ কিলোমিটার পথ পাড়ি দিয়ে ১৩৯ টন পণ্য পরিবহন করেছে।
কোভিড ১৯ সংক্রান্ত সামগ্রী,চিকিৎসা সরঞ্জাম এবং ওষুধ পরিবহনের জন্য আন্তর্জাতিক ক্ষেত্রে পূর্ব এশিয়ার সঙ্গে একটি পণ্যএয়ার ব্রিজ স্থাপন করা হয়েছে। এয়ার ইন্ডিয়া ৮৪২ টন চিকিৎসা সামগ্রী এই পথে নিয়ে এসেছে। এর পাশাপাশি ব্লু ডার্ট গত ১৪ই এপ্রিল থেকে ১লা মে ২০২০ পর্যন্ত সাংহাই এবং গুয়াংজহু থেকে ১১৪ টন পণ্য নিয়ে এসেছে। স্পাইস জেট ১লা মে পর্যন্ত সাংহাই ও গুয়াংজহু থেকে ২০৪ টন চিকিৎসা সামগ্রী নিয়ে এসেছে এবং এই সময়কালে হংকং এবং সিঙ্গাপুর থেকে ১৬ তণ চিকিৎসা সামগ্রী নিয়ে এসেছে।
(CG/PPM
কেন্দ্রীয়মন্ত্রিসভা
দ্বিতীয়বার কর প্রদান এবং আয়কর প্রদান এড়িয়ে যাওয়া রুখতে ভারত এবং ব্রাজিলের মধ্যে হওয়া চুক্তির সংশোধন
নয়াদিল্লি, ৬ নভেম্বর, ২০১৯
প্রধানমন্ত্রী শ্রী নরেন্দ্র মো্দীর পৌরোহিত্যে কেন্দ্রীয় মন্ত্রিসভা আজ ভারত এবং ব্রাজিল সরকারের মধ্যে সম্পাদিত একটি চুক্তির সংশোধনী প্রোটোকল স্বাক্ষরে অনুমোদন দিল। দু’বার কর ধার্য করা এবং আয়কর এড়িয়ে যাওয়া রুখতেই দুই দেশের মধ্যে ওই চুক্তি হয়েছিল।
কেন্দ্রীয় মন্ত্রিসভার অনুমোদনের পর প্রোটোকলটি কার্যকর করতে খুঁটিনাটি বিভিন্ন বিষয় সম্পন্ন করার পাশাপাশি, মন্ত্রক এর ওপর নজর রাখবে।
দু’বার কর ধার্য এড়াতে আন্তর্জাতিক মান অনুসারে ভারত এবং ব্রাজিলের মধ্যে হওয়া এই সংশোধনীর ফলে দ্বিতীয়বার কর ধার্যের পদ্ধতি বিলোপ পাবে। ডিটিএসই-র মাধ্যমে কোন দেশের কর ধার্য করার অধিকারের বিষয়টি নিশ্চিত হলে দু’দেশের লগ্নিকারী এবং বাণিজ্যিক প্রতিষ্ঠানগুলি নিশ্চিত হতে পারবে। এরফলে বাড়বে লগ্নি, কমবে করের হার, সুদ, রয়্যালটি এবং প্রযুক্তির জন্য দেয় অর্থ।
প্রসঙ্গত উল্লেখ্য, ১৯৮৮-র ২৬শে এপ্রিল ভারত ও ব্রাজিলের মধ্যে বর্তমান চুক্তিটি স্বাক্ষরিত হয়। এরপর তথ্যের আদানপ্রদানের ক্ষেত্রে ২০১৩-র ১৫ই অক্টোবর প্রোটোকল স্বাক্ষর করে সেটি সংশোধিত হয়। এবারের প্রোটোকলের মাধ্যমে ডিটিএসই অন্যান্য কারণে সংশোধিত হল।
সংশোধিত ডিটিএসই ন্যূনতম মান রূপায়ণ করবে। এছাড়া, জি-২০-র সুপারিশগুলিও রূপায়ণ করবে।
ভারত ও ব্রাজিলের মধ্যে দু’বার কর ধার্য এড়ানোর জন্য যে কনভেনশনটি সেটি অনেক পুরনো। সেটি সংশোধন করার প্রয়োজন পড়েছিল আন্তর্জাতিক প্রেক্ষাপটের বদলের সঙ্গে সঙ্গে এবং জি-২০-র সুপারিশগুলি রূপায়ণের জন্য।
CG/AP/DM
(Visitor Counter : 67
রেলমন্ত্রক
পণ্য পরিবহণে পূর্ব রেলের রেকর্ড সৃষ্টি
কলকাতা, ৫ এপ্রিল ২০২১
কোভিড-১৯ অতিমারী এবং অন্যান্য প্রতিবন্ধকতা সত্ত্বেও পূর্বরেল চলতি অর্থবর্ষে ৬৭.৮৬ মিলিয়ন টন পণ্য পরিবহণ করে উল্লেখযোগ্য সাফল্য পেয়েছে। ২০১৮-১৯ অর্থবর্ষে পর্বরেলের মাল পরিবহণের পরিমাণ ছিল ৬৭.৬৪ মিলিয়ন টন।
ভারতীয় রেলের প্রয়াসের সঙ্গে সঙ্গতি রেখে পূর্বরেল কোভিড পরিস্থিতির মধ্যেও দেশের বিভিন্ন প্রান্তে পণ্য সরবরাহ করছে এবং নিত্যপণ্য সরবরাহ শৃঙ্খল বজায় রাখতে সর্বতভাবে সাহায্য করছে। প্রসঙ্গত, দেশের বিভিন্ন প্রান্তে একাধিক পণ্যবাহী এক্সপ্রেস ট্রেন চালানো হয়েছে। ২৪X৭ ভিত্তিতে পণ্যবাহী ট্রেন পরিষেবা অব্যাহত রেখেছে। কিষাণ রেলের সাহায্যে বিভিন্ন কৃষিপণ্য পরিবহণ করা হয়েছে।
২০২০-২১ অর্থবর্ষে ৬৭.৮৬ মিলিয়ন টন পণ্য সরবরাহ করে পূর্বরেল যে সাফল্য লাভ করেছে তা রেল কর্মীদের নিরন্তর প্রয়াস বলতে বাধা নেই।
SSS/SS/NS
(Visitor Counter : 23
মৎস্য ও পশু পালন এবং দুগ্ধশিল্প মন্ত্রক
ভারতের পশু উন্নয়ন পর্ষদ রাস্তার কুকুর ও গৃহপালিত কুকুর প্রতিপালনের জন্য নির্দেশিকা জারি করেছে
নয়াদিল্লি, ০৭ ডিসেম্বর, ২০২২
সাম্প্রতিক সময়ে এটি লক্ষ্য করা গেছে যে যারা রাস্তার কুকুরদের খেতে দেন বা যত্ন করেন তাদের মধ্যে ও শহর এলাকার বাসিন্দাদের মধ্যে দ্বন্দ্ব ক্রমাগত বাড়ছে। ভারতের পশু উন্নয়ন পর্ষদের নজরেও বিষয়টি আনা হয়েছে। এই ঘটনার পিছনে মূল কারন হচ্ছে সম্প্রতি দিল্লি, গুরগাঁও, ফরিদাবাদ, নয়ডা, মুম্বাই, পুনে, নাগপুরের মতো বিভিন্ন শহরে বেশ কয়েকজন মানুষকে কুকুর কামড়েছে।
এডাব্লুবিআই জানিয়েছে এই বিষয়ে তারা একটি নির্দেশিকা জারি করেছে যা তাদের ওয়েবসাইট www.awbi.in-এ দেখতে পাওয়া যাবে।
কেন্দ্রীয় সরকার ২০০১ সালে পুশু জন্ম নিয়ন্ত্রণ  আইন তৈরি করেছে। রাস্তার কুকুরের সংখ্যা নিয়ন্ত্রণে স্থানীয় কর্তৃপক্ষ এটি কার্যকর করবে। রাস্তার কুকুরকে জলাতঙ্ক প্রতিরোধক টিকা দিতে হবে। লক্ষ্য করা গেছে যথাযথভাবে পশুর জন্ম নিয়ন্ত্রণ  আইন ২০০১ কার্যকর করার ক্ষেত্রে শিথিলতা রয়েছে।
শীর্ষ আদালত বিভিন্ন নির্দেশিকা বিশেষভাবে বলেছে যে কুকুরের স্থান বদলের অনুমতি কখনই দেওয়া যাবে না। পুরসভাকে জলাতঙ্ক কর্মসূচি গ্রহণ করতে হবে। যারা নিজের দায়িত্বে রাস্তার কুকুরকে খাবার দেন তাদেরকে এই কাজে বাধা দেওয়াও যাবে না। ভারতীয় সংবিধানের ৫১এ  ধারা অনুযায়ী সংবিধানে এই সংস্থান রয়েছে। তাই যারা রাস্তার কুকুরকে খাবার দেন তাদের সঙ্গে দেশের সাধারণ নাগরিকরা যেন কোনো চরম পথ অবলম্বন না করেন সেই বিষয়েও নির্দেশিকা দেওয়া হয়েছে।
PG/PM/NS
(Visitor Counter : 768
শিল্পওবাণিজ্যমন্ত্রক
জাতীয় কৃত্রিম মেধা অভিযান চূড়ান্ত হতে চলেছে
নয়াদিল্লি, ২৬ জুলাই, ২০১৮
কৃত্রিম মেধা বা আর্টিফিসিয়াল ইন্টেলিজেন্স ব্যবহারের মাধ্যমে ভারতে অর্থনৈতিক পরিবর্তন আনতে গত ২৪ আগস্ট ২০১৭-তে একটি কর্মী গোষ্ঠী গঠন করা হয়। এই বছরের ১৯ জানুয়ারিতে এই গোষ্ঠী ফোর্স তাদের রিপোর্ট জমা দিয়েছে। এতে দেশে কৃত্রিম মেধা সংক্রান্ত কাজগুলির সমন্বয়কারী সংস্হা হিসাবে একটি আন্তঃমন্ত্রক জাতীয় কৃত্রিম মেধা অভিযান গঠনের সুপারিশ করা হয়েছে। কেন্দ্রীয় সরকারের বিভিন্ন মন্ত্রক ও দপ্তরকে টাস্ক ফোর্সের সুপারিশগুলি জানানো হয়েছে।
এরপর গত ৮ ফেব্রুয়ারী ২০১৮-তে সচিবদের কমিটির বৈঠকে, বিভিন্ন মন্ত্রক, সংশ্লিষ্ট দপ্তর, শিক্ষা জগৎ ও বেসরকারি ক্ষেত্রের সঙ্গে পরামর্শ করে নীতি আয়োগকে কৃত্রিম মেধা সংক্রান্ত জাতীয় কৌশল পরিকল্পনা গঠন করতে বলা হয়। সেইমত নীতি আয়োগ গত ৪ঠা জুনে তাদের ওয়েবসাইটে ৫টি বিশেষ ক্ষেত্র- স্বাস্হ্যপরিষেবা, কৃষিকাজ, শিক্ষা, স্মার্ট সিটি ও পরিকাঠামো এবং স্মার্ট গতিশীলতা ও পরিবহনের বিষয়ে আর্টিফিসিয়াল ইন্টেলিজেন্স ব্যবহারের কৌশলের ওপর একটি আলোচনাপত্র প্রকাশ করেছে। এছাড়া, কৃত্রিম মেধা সম্পর্কিত নীতি তৈরী করতে এবং দেশে কৃত্রিম মেধা ব্যবহারের পরিবেশ গড়ে তোলার বিভিন্ন বিষয় পর্যালোচনা করতে কেন্দ্রীয় বৈদ্যুতিন ও তথ্যপ্রযুক্তি মন্ত্রক চারটি বিশেষ কমিটি গঠন করেছে। কমিটিগুলির কাজের বিষয় হল- আর্টিফিসিয়াল ইন্টেলিজেন্সের প্ল্যাটফর্ম ও তথ্য, দেশের গুরুত্বপূর্ণ ক্ষেত্রগুলি চিহ্নিতকরণ, যেখানে কৃত্রিম মেধার প্রযুক্তিকে জাতীয় অভিযান হিসাবে রূপায়ণ করা যাবে, এই ক্ষেত্রের প্রযুক্তি ও দক্ষতা এবং গবেষণার জন্য ক্ষমতা গঠন এবং আর্টিফিসিয়াল ইন্টেলিজেন্সের সাইবার নিরাপত্তা ও আইনী এবং নৈতিক দিকগুলি নিয়ে বিচার বিবেচনা করা।
CG/SC/NS…
(Visitor Counter : 65
প্রধানমন্ত্রীরদপ্তর
চিকিৎসা দিবস উপলক্ষ্যে প্রধানমন্ত্রীর চিকিৎসদের শুভেচ্ছা
নয়াদিল্লী, ০১ জুলাই, ২০২১
প্রধানমন্ত্রী শ্রী নরেন্দ্র মোদী চিকিৎসক দিবস উপলক্ষ্যে চিকিৎসদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘চিকিৎসা দিবসে সমস্ত চিকিৎসকে আমি শুভেচ্ছা জানাই। চিকিৎসা জগতে ভারতের প্রগতি যথেষ্ঠ প্রশংসার যোগ্য। বিশ্বকে আরও স্বাস্থ্যবান করে তোলার জন্য আপনাদের গুরুত্বপূর্ণ ভূমিকা রয়েছে।
দিন কয়েক আগে মন কি বাত#MannKiBaat অনুষ্ঠানে আমি যা বলেছিলাম সেটি এখানে ভাগ করে নিলাম।’
CG/CB/NS
(
প্রধানমন্ত্রীরদপ্তর
প্রধানমন্ত্রী কোভিড-১৯এর পরিস্থিতি নিয়ে রাজ্য ও জেলাস্তরের আধিকারিকদের সঙ্গে বৈঠক করেছেন
গ্রাম ও শহরাঞ্চলে নির্দিষ্টভাবে কৌশল স্থির করতে আধিকারিকদের প্রধানমন্ত্রী পরামর্শ দিয়েছেন
নয়াদিল্লী, ২০ মে, ২০২১
প্রধানমন্ত্রী শ্রী নরেন্দ্র মোদী আজ কোভিড-১৯ জনিত পরিস্থিতি নিয়ে ভিডিও কনফারেন্সের মাধ্যমে রাজ্য ও জেলা স্তরের আধিকারিকদের সঙ্গে বৈঠক করেছেন।
বৈঠকে কোভিড-১৯ মহামারীর বিরুদ্ধে লড়াইয়ে নেতৃত্ব দেওয়ার জন্য আধিকারিকরা প্রধানমন্ত্রীকে ধন্যবাদ জানিয়েছেন। তাঁরা তাঁদের জেলায় কিভাবে কোভিড পরিস্থিতির উন্নতি হয়েছে সে বিষয়ে প্রধানমন্ত্রীকে জানিয়েছেন। প্রযুক্তি ব্যবহার করে পরিস্থিতির ওপর সবসময় নজর রাখা এবং দক্ষতা বৃদ্ধির বিষয়ে আধিকারিকরা তাঁদের অভিজ্ঞতা ভাগ করে নেন। জনসাধারণের অংশীদারিত্ব এবং সচেনতনা বাড়াতে কি কি ব্যবস্থা নেওয়া হয়েছে সে বিষয়েও বৈঠকে আলোচনা হয়।
প্রধানমন্ত্রী এই মহামারীর বিরুদ্ধে লড়াইয়ে প্রত্যেককে অঙ্গীকারবদ্ধ হওয়ার আহ্বান জানান। তিনি বলেছেন, করোনা ভাইরাস প্রত্যেকের কাজকে আরও বেশি চ্যালেঞ্জিং করে তুলেছে। নতুন নতুন চ্যালেঞ্জের সমাধানের জন্য নতুন ধরণের কৌশল নিতে হবে। বিগত কয়েকদিন ধরে সংক্রমিত চিকিৎসাধীনের সংখ্যা দেশ জুড়ে কমতে শুরু করেছে। কিন্তু শ্রী মোদী সকলকে সতর্ক করে বলেছেন, অতি ক্ষুদ্র আকারে এই সংক্রমণ থাকলেও আশঙ্কা দূর হবেনা।
মহামারীর বিরুদ্ধে লড়াইয়ে রাজ্য এবং জেলা স্তরের আধিকারিকরা যে অনবদ্য ভূমিকা পালন করছেন প্রধানমন্ত্রী তার জন্য তাঁদের সকলকে ধন্যবাদ জানিয়েছেন। তৃণমূল স্তরে তাঁদের কাজের অভিজ্ঞতা, হাতে-কলমে কাজ করার জন্য প্রয়োজনীয় কৌশল গ্রহণের কারণে প্রধানমন্ত্রী সন্তোষ প্রকাশ করেছেন। তিনি বলেছেন, রাজ্য এবং সংশ্লিষ্ট সব মহল থেকে পরামর্শ গ্রহণ করে টিকাকরণের কৌশল রচনা করতে হবে।
প্রধানমন্ত্রী আঞ্চলিক স্তরের অভিজ্ঞতাকে কাজে লাগানোর ওপর জোর দিয়েছেন। তিনি বলেছেন দেশে সকলকে একযোগে কাজ করতে হবে। গ্রামগুলিকে করোনা মুক্ত করার জন্য যথাযথ কোভিড আচরণবিধি মেনে চলা সংক্রান্ত সচেতনতা গড়ে তোলার ওপর তিনি গুরুত্ব দেন। যেসব জায়গায় সংক্রমণের হার নিম্নমুখী সেখানেও এই উদ্যোগ নিতে হবে। তিনি গ্রামাঞ্চল এবং শহরের জন্য আলাদা-আলাদা কৌশল গ্রহণ করার ওপর গুরুত্ব দিয়েছেন, যাতে ভারতের গ্রামাঞ্চল কোভিড মুক্ত হয়।
প্রধানমন্ত্রী বলেছেন, প্রত্যেক মহামারী আমাদের কাজে উদ্বুদ্ধ হওয়ার গুরুত্বের কথা বুঝতে শেখায়। আর এভাবেই আমরা মহামারী নিয়ন্ত্রণে কৌশল গ্রহণের ক্ষেত্রে প্রয়োজনীয় পরিবর্তন নিয়ে আসব। তিনি বলেছেন মহামারীকে প্রতিহত করার জন্য যে কৌশল গ্রহণ করা হবে সেটি অবশ্যই গতিশীল হওয়া প্রয়োজন। কারণ এই ভাইরাস পরিযোজনে অত্যন্ত দক্ষ। ভাইরাসের এই পরিবর্তন যুব সম্প্রদায় ও শিশু-কিশোরদের মধ্যে সমস্যা বেশি তৈরি করে। তিনি তাই টিকাকরণ অভিযানকে সফল করার আহ্বান জানিয়েছেন।
টিকার অপচয় বন্ধের ওপর গুরুত্ব দিয়ে শ্রী মোদী বলেছেন, একটি টিকাও যাতে নষ্ট না হয় সেদিকে খেয়াল রাখতে হবে। তাই তিনি টিকার অপচয় বন্ধের জন্য সকলকে সতর্ক থাকার পরামর্শ দিয়েছেন। এর জন্য প্রয়োজনীয় নিরাপত্তার ব্যবস্থা করা দরকার।
জীবন বাঁচানোর পাশাপাশি প্রধানমন্ত্রী মানুষের জীবনযাত্রা সহজ করার ওপর গুরুত্ব দিয়েছেন। তিনি বলেছেন, দরিদ্র মানুষদের জন্য বিনামূল্যে রেশন সহ অন্যান্য নিত্যপ্রয়োজনীয় পণ্য সরবরাহ করতে হবে এবং কালোবাজারি বন্ধ করতে হবে। এই যুদ্ধে জয়লাভ করতে হলে এই পদক্ষেপগুলি মেনে চলার ওপর তিনি গুরুত্ব দিয়েছেন।
CG/CB/NS
(
মানবসম্পদবিকাশমন্ত্রক
মানবসম্পদ উন্নয়ন মন্ত্রকের পরামর্শে এনসিইআরটি-র আট সপ্তাহের বিকল্প শিক্ষা দিনপঞ্জি প্রকাশ করেছেন মানবসম্পদ উন্নয়নমন্ত্রী
নতুনদিল্লি, ৩রা এপ্রিল,২০২০
কেন্দ্রীয় মানবসম্পদ উন্নয়ন মন্ত্রক শ্রী রমেশ পোখরিয়াল ‘নিশাঙ্ক’ উচ্চ প্রাথমিক স্তরে বিকল্প শিক্ষা দিনপঞ্জি আজ ভার্চুয়াল মাধ্যমে প্রকাশ করেছেন। কোভিড-১৯ মহামারীর সময়ে বাড়িতে থেকে ছাত্রছাত্রীরা যাতে তাদের মা-বাবা, শিক্ষক শিক্ষিকাদের সহায়তায় ঠিকমতো লেখাপড়া করতে পারে তার জন্যই মানব সম্পদ উন্নয়ন মন্ত্রকের পরামর্শে এনসিইআরটি এই উদ্যোগ নিয়েছে।
মন্ত্রী এই প্রসঙ্গে জানিয়েছেন, বাড়িতে বসে বিদ্যালয় শিক্ষার একটি বিকল্প ব্যবস্থাপনা অনলাইনের মাধ্যমে শুরু করার ক্ষেত্রে ছাত্রছাত্রী , শিক্ষক শিক্ষিকা, বিদ্যালয়ের প্রধান এবং অভিভাবক-অভিভাবিকাদের সুবিধের জন্য এই বিকল্প দিনপঞ্জি তৈরি করা হয়েছে। ষষ্ঠ থেকে অষ্টম- উচ্চ প্রাথমিকের এই স্তরে এর আগে চার সপ্তাহের দিনপঞ্জি প্রকাশ করা হয়েছিল। এখন আরো আট সপ্তাহের দিনপঞ্জি প্রকাশ করা হয়েছে। ছাত্রছাত্রীরা যাতে আনন্দের সঙ্গে বিভিন্ন পন্থায় এবং স্যোস্যাল মিডিয়ার মাধ্যমে শিক্ষালাভ করতে পারে, তার জন্যই শিক্ষক শিক্ষিকাদের নানা নির্দেশ দেওয়া হয়েছে।
শ্রী পোখরিয়াল আরো জানিয়েছেন, মোবাইল ফোন, রেডিও, টিভি, এসএমএস সহ সামাজিক মাধ্যমে বাড়িতে পড়াশোনা করার সময় দেখা যায় কেউ কেউ হয়ত হোয়াটস অ্যাপ, ফেসবুক, ট্যুইটার, গুগলের মত নানা স্যোসাল মিডিয়া ব্যবহার করতে পারছে না, এর মূল কারণ তাদের ইন্টারনেট সংযোগ নেই౼ এদের কথা বিবেচনা করে এই বিকল্প দিনপঞ্জিতে শিক্ষক শিক্ষিকাদের জানানো হয়েছে, কিভাবে তাঁরা মোবাইল ফোন বা ভয়েস কলের মাধ্যমে সেই সব ছাত্রছাত্রীদের সাহায্য করবেন। এই দিনপঞ্জি অনুযায়ী পড়াশোনার জন্য ছাত্রছাত্রীদের যাতে অভিভাবক-অভিভাবিকারা সাহায্য করেন, সেদিনে জোর দেওয়া হচ্ছে।
মন্ত্রী জানিয়েছেন, বিকল্প এই দিনপঞ্জিতে ভিন্নভাবে সক্ষম ছাত্রছাত্রী সহ সব ছাত্রছাত্রীদের ওপরেই গুরুত্ব দেওয়া হয়েছে। এর জন্য অডিও বুক, বেতার অনুষ্ঠান বা ভিডিওর মাধ্যমে ক্লাস করা হবে। এখানে বিভিন্ন বিষয়ে নানা অধ্যায়ের থেকে চ্যালেঞ্জিং নানা কাজকর্ম ছাত্রছাত্রীদের প্রতি সপ্তাহে করানোর পরিকল্পনা করা হয়েছে। ছেলেমেয়েরা পাঠ্যপুস্তকের বাইরের কি কি বিষয় শিখল, সেটিও বিচার করা হবে। নিজ নিজ রাজ্য বা কেন্দ্রশাসিত অঞ্চলে যে সব পাঠ্যপুস্তক আছে সেগুলি থেকে কি কি বিষয় ছাত্রছাত্রীরা শিখল তাও বিবেচনা করা হবে।
এই দিনপঞ্জিতে শ্রেনী ভিত্তিক ও বিষয় ভিত্তিক নানা কাজকর্মের যেমন রূপরেখা তৈরি করা হয়েছে, একইভাবে শিল্পকর্ম, খেলাধুলো, যোগ, প্রাক-কারিগরি দক্ষতার উপর নানা পরীক্ষামূলক কাজকর্মের পরামর্শ দেওয়া হয়েছে। হিন্দি, ইংলিশ, উর্দু ও সংস্কৃত౼এই চারটি ভাষার বিষয়ে পড়াশোনার কৌশলও এখানে উল্লেখ করা হয়েছে। ছাত্রছাত্রী, শিক্ষক শিক্ষিকা, অভিভাবক অভিভাবিকাদের উপর চাপ ও দুশ্চিন্তা কমাতে নানা কৌশলের কথা বলা হয়েছে। ই-পাঠশালা, এনআরওইআর এবং কেন্দ্রের দীক্ষা পোর্টালে বিভিন্ন বিষয়ের বৈদ্যুতিন ভাবে পড়াশোনার লিংকগুলিও দেওয়া হয়েছে।
এনসিইআরটি মতবিনিময়মূলক টেলিভিশন অনুষ্ঠান, স্বয়মপ্রভা চ্যানেলে সম্প্রচার করছে। সোমবার থেকে শণিবার পর্যন্ত এই চ্যানেলের মাধ্যমে ছাত্রছাত্রীরা পড়াশোনা করতে পারে। সকাল ৯টা থেকে ১০-৩০ পর্যন্ত মাধ্যমিক স্তরের, ১০-৩০ থেকে ১২টা পর্যন্ত প্রাথমিক, বেলা ১২টা থেকে ১-৩০ পর্যন্ত উচ্চ প্রাথমিক এবং দুপুর ২-৩০ থেকে বিকেল চারটে পর্যন্ত উচ্চ মাধ্যমিক স্তরের ছাত্রছাত্রীদের এখানে ক্লাস নেওয়া হয়। এই দিনপঞ্জি তৈরির সময় বিভিন্ন এসসিইআরটি, শিক্ষা অধিকর্তা, কেন্দ্রীয় বিদ্যালয় সংগঠন, নবোদয় বিদ্যালয় সমিতি, সিবিএসই, রাজ্য বিদ্যালয় শিক্ষা পর্ষদগুলির সঙ্গে ভিডিও কনফারেন্সে মতামত নেওয়া হয়েছে।
CG/CB
(Visitor Counter : 201
শিল্পওবাণিজ্যমন্ত্রক
স্টার্ট-আপ বাস্তুতন্ত্রকে সহায়তা দিতে ২০২১ কর্মসূচির রাজ্যভিত্তিক ফলাফল ঘোষণা
নয়াদিল্লি, ৪ জুলাই, ২০২২
নতুন দিল্লির অশোক হোটেলে বাণিজ্য ও শিল্প এবং গ্রাহক বিষয়ক ও বস্ত্রমন্ত্রী শ্রী পীযূষ গোয়েল স্টার্ট-আপ বাস্তুতন্ত্রকে সাহায্য করতে রাজ্যভিত্তিক ফলাফলের তৃতীয় পর্বের ঘোষণা করেছেন। তালিকা প্রকাশের জন্য রাজ্য ও কেন্দ্রশাসিত অঞ্চলগুলিকে পাঁচটি ভাগে ভাগ করা হয়েছিল। সেরা ফলাফল, শীর্ষ স্থানাধিকারি, নেতা, ভবিষ্যতের নেতা এবং উন্নয়নশীল স্টার্ট-আপ বাস্তুতন্ত্র।
গুজরাট ও কর্ণাটক রাজ্যস্তরে সেরা ফলাফলের পুরস্কার পেয়েছে। মেঘালয় পেয়েছে কেন্দ্রশাসিত অঞ্চল ও উত্তর-পূর্বের রাজ্যগুলির মধ্যে শীর্ষস্থান লাভের শিরোপা কেরল, মহারাষ্ট্র, ওড়িশা ও তেলেঙ্গানা পেয়েছে সেরা ফলাফলের পুরস্কার। অন্যদিকে, কেন্দ্রশাসিত অঞ্চল ও উত্তর-পূর্বের রাজ্যগুলির বিভাগে জম্মু ও কাশ্মীর সেরার শিরোপা পেয়েছে। আসাম, পাঞ্জাব, তামিলনাড়ু, উত্তরাখণ্ড ও উত্তরপ্রদেশ পেয়েছে রাজ্যগুলির মধ্যে নেতা বিভাগের শিরোপা। অন্যদিকে, কেন্দ্রশাসিত অঞ্চল ও উত্তর-পূর্ব ভারতের রাজ্যগুলির বিভাগে আন্দামান-নিকোবর দ্বীপপুঞ্জ, অরুণাচল প্রদেশ ও গোয়া পুরস্কার জিতেছে। আগামীদিনের নেতা বিভাগে ছত্তিশগড়, দিল্লি, মধ্যপ্রদেশ রাজ্যস্তরে পুরস্কার এবং কেন্দ্রশাসিত অঞ্চল ও উত্তর-পূর্ব রাজ্যের বিভাগে চণ্ডীগড়, দাদরা ও নগর হাভেলি, দমন ও দিউ, মণিপুর, নাগাল্যান্ড, পুদুচেরী ও ত্রিপুরা পুরস্কৃত হয়েছে। উন্নয়নশীল স্টার্ট-আপ বাস্তুতন্ত্র বিভাগে রাজ্যস্তরের পুরস্কার পেয়েছে অন্ধ্রপ্রদেশ ও বিহার এবং কেন্দ্রশাসিত অঞ্চল ও উত্তর-পূর্বের রাজ্যগুলির বিভাগে শিরোপা অর্জন করেছে মিজোরাম ও লাদাখ।
পুরস্কার ঘোষণা করে শ্রী পীযূষ গোয়েল বলেন, ডিজিটাল বাণিজ্যের জন্য ওপেন নেটওয়ার্ক হাজার হাজার স্টার্ট-আপ-এর সুযোগ করে দিয়েছে। ভারতের ইউপিআই যে বিপুল সাফল্য পেয়েছে তা দেশের অর্থ প্রদান ব্যবস্থাকে মজবুত করেছে। আগামী পাঁচ বছরে ই-কমার্স ক্ষেত্রে বিরাট সাফল্য আসবে। আমাদের আরও অনেক স্টার্ট-আপ ও ইউনিকর্ন কাজ করতে শুরু করবে। ১০০ বিলিয়ন ডলার বা ১ ট্রিলিয়ন ডলারের তিনটি কোম্পানির তুলনায় ১ বিলিয়ন ডলারের হাজার কোম্পানি পাওয়া যাবে।
শ্রী গোয়েল একে অপরের থেকে শেখার জন্য রাজ্যগুলিকে তাদের প্রতিবেশীর সঙ্গে সমন্বয় তৈরির পরামর্শ দেন। তিনি বিভিন্ন বিভাগকে আরও বেশি স্টার্ট-আপ ও সরকারি ই-মার্কেট প্লেস  কার্যকর করার কথাও বলেন।
জেলাস্তরে কেন্দ্র ও রাজ্য সরকারের স্টার্ট-আপ সম্বন্ধীয় প্রকল্পগুলির জন্য বিশেষ দৃষ্টি দেওয়া দরকার বলে মন্তব্য করেন তিনি।
অনুষ্ঠানে ডিপিআইআইটি-র সচিব শ্রী অনুরাগ জৈন এবং জাতীয় স্টার্ট-আপ উপদেষ্টা পরিষদের সদস্য শ্রী মনোজ কোহলিও ভাষণ দেন।
উল্লেখ্য, ২০১৯ সালের পয়লা অক্টোবর থেকে ২০২১ সালের ৩১ জুলাই পর্যন্ত কাজের ফলাফলের ভিত্তিতেই এই রাজ্যস্তরে স্টার্ট-আপ তালিকা প্রকাশ করা হয়েছে।
PG/PM/DM
(Visitor Counter : 164
কর্মী, জন-অভিযোগএবংপেনশনমন্ত্রক
নেতাজী সুভাষ চন্দ্র বসুর অবদান ও উত্তরাধিকার অবজ্ঞা করার জন্য বিগত কংগ্রেস সরকারগুলিকে দোষারোপ করলেন কেন্দ্রীয় মন্ত্রী ডাঃ জিতেন্দ্র সিং
নয়াদিল্লি, ২৪ সেপ্টেম্বর, ২০২১
কেন্দ্রীয় কর্মচারী, গণঅভিযোগ ও পেনশন তথা প্রধানমন্ত্রীর দপ্তরের প্রতিমন্ত্রী ডাঃ জিতেন্দ্র সিং বিগত কংগ্রেস সরকারগুলির সমালোচনা করে বলেছেন, নেতাজী সুভাষ চন্দ্র বসুর অবদান ও উত্তরাধিকারকে তাঁরা অবজ্ঞা করে এসেছেন। আজ নতুন দিল্লির নর্থ ব্লকে নেতাজী সুভাষ চন্দ্র বসুর জীবন ও অবদান নিয়ে এক ডিজিটাল প্রদর্শনীর সূচনা করে ডাঃ সিং বলেন, আমাদের স্বাধীনতা সংগ্রামের স্বল্প পরিচিত বীর সংগ্রামীদের প্রাপ্য মর্যাদাকে যখন আমরা ফিরিয়ে দিতে উদ্যোগ নিয়েছি, তখন ইতিহাসে একাধিকবার অজ্ঞাত কারণে তাঁদের প্রতি অন্যায় করা হয়েছে। তিনি আরও বলেন, নেতাজী সুভাষ চন্দ্র, বাবাসাহেব আম্বেদকর, শ্যামাপ্রসাদ মুখার্জী এবং সর্দার প্যাটেল সহ অসংখ্য স্বল্প পরিচিত স্বাধীনতা সংগ্রামীদের অবদানকে স্মরণ করিয়ে দেওয়ার জন্য স্বয়ং প্রধানমন্ত্রী উদ্যোগী হয়েছেন। কিন্তু, দুর্ভাগ্যের বিষয় দেশের স্বাধীনতা সংগ্রামে এদের আত্মত্যাগ ও সাফল্য রাজনৈতিক ও পরিবারতান্ত্রিক সংকীর্ণ স্বার্থের কারণে বিগত কংগ্রেস সরকারগুলি সর্বদাই উপেক্ষা করে এসেছে।
ডাঃ সিং লালকেল্লার প্রাকার থেকে স্বাধীনতা দিবসের ভাষণে প্রধানমন্ত্রী স্বাধীনতার ৭৫তম বার্ষিকী অমৃত মহোৎসব হিসাবে উদযাপনের যে আহ্বান জানান তা স্মরণ করিয়ে দেন। প্রধানমন্ত্রী তাঁর ভাষণে বলেন, আগামী ২৫ বছর পর ভারত যখন স্বাধীনতার শতবার্ষিকী উদযাপন করবে, সেই উপলক্ষে এখন থেকেই ভবিষ্যৎ পরিকল্পনা গ্রহণ করতে হবে।
ডাঃ সিং আরও বলেন, আগামী ২৫ বছরে ভারত বিশ্বগুরু হিসাবে নিজেকে প্রতিষ্ঠিত করতে সক্ষম হবে, তাই আগামী প্রজন্মকে দেশের প্রতি সেবায় উৎসর্গ করার জন্য অঙ্গীকারবদ্ধ হতে হবে। তিনি আরও বলেন, নবীন প্রজন্মকে স্বাধীনতা সংগ্রামীদের অবদান ও আত্মবলিদান সম্পর্কে সচেতন হওয়ার প্রয়োজনীয়তা রয়েছে, যাতে অতীতের মতো ভুল আর না হয়।
ডাঃ সিং জানান, কর্মচারী ও প্রশিক্ষণ দপ্তর প্রতি বছর পৃথক পৃথক বিষয়ে প্রদর্শনীর আয়োজন করবে। এই প্রদর্শনীর উদ্বোধন অনুষ্ঠানে কর্মচারী ও প্রশিক্ষণ দপ্তরের সচিব শ্রী পি কে ত্রিপাঠী, অতিরিক্ত সচিব রশ্মী চৌধুরী এবং দপ্তরের উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 165
প্রধানমন্ত্রীরদপ্তর
ডঃ শ্রী শ্রী শ্রী শিবকুমার স্বামীগালুকে তাঁর জন্মদিনর প্রধানমন্ত্রীর শ্রদ্ধা
নতুনদিল্লি, ১লা এপ্রিল, ২০২১
প্রধানমন্ত্রী শ্রী নরেন্দ্র মোদী পরম পূজনীয় ডঃ শ্রী শ্রী শ্রী শিবকুমার স্বামীগালুকে তাঁর জন্মদিনে শ্রদ্ধা জানিয়েছেন।
এক ট্যুইটবার্তায় প্রধানমন্ত্রী বলেছেন, “পরম পূজনীয় ডঃ শ্রী শ্রী শ্রী শিবকুমার স্বামীগালুকে তাঁর জন্মদিনে শ্রদ্ধা জানাই। তাঁর সমাজ সেবা ও দরিদ্র মানুষদের যত্ন নেওয়ার উদ্যোগ চিরস্মরণীয় হয়ে থাকবে। তাঁর মহান চিন্তাধারা ও আদর্শ আমাদের গভীরভাবে অনুপ্রাণিত করে।“
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় ভারতীয় পুরুষ হকি দলের রৌপ্য পদক জয়ে প্রধানমন্ত্রী গর্বিত
নয়াদিল্লি, ৮ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় রৌপ্য পদক জয়ের জন্য ভারতীয় পুরুষ হকি দলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন :
“কমনওয়েলথ ক্রীড়া প্রতিযোগিতায় ভারতীয় পুরুষ হকি দল যে অদম্য মানসিকতায় খেলে রৌপ্য পদক জয় করেছে তার জন্য আমি গর্বিত। আমি নিশ্চিত আগামী দিনেও এই দল দেশকে গর্বিত করবে এবং হকি খেলার প্রতি তরুণ প্রজন্মকে আকৃষ্ট করবে। #Cheer4India”
PG/CB/NS
(
রাষ্ট্রপতিরসচিবালয়
ইন্দোরে ‘ইন্ডিয়া স্মার্ট সিটিজ কনক্লেভ, ২০২৩’–এ উজ্জ্বল উপস্থিতি রাষ্ট্রপতির
নয়াদিল্লি, ২৭ সেপ্টেম্বর, ২০২৩
মধ্যপ্রদেশের ইন্দোরে আজ ইন্ডিয়া স্মার্ট সিটিজ কনক্লেভ, ২০২৩-এ উজ্জ্বল উপস্থিতি ছিল রাষ্ট্রপতি শ্রীমতী দ্রৌপদী মুর্মুর।
কনক্লেভে ভাষণদানকালে রাষ্ট্রপতি বলেন, প্রাপ্ত সমীক্ষায় প্রকাশ যে আগামী ২০৪৭ সালের মধ্যে দেশের শহরাঞ্চলগুলিতে বসবাসকারী মানুষের সংখ্যা গিয়ে দাঁড়াবে ৫০ লক্ষেরও বেশি। ঐ সময়কালে দেশের জিডিপি-তে শহরাঞ্চলগুলির মোট অবদানের অনুপাতও পৌঁছে যাবে ৮০ শতাংশেরও বেশি মাত্রায়। এই কারণে ভবিষ্যতের যাত্রাপথে আরও ভালোভাবে এগিয়ে যাওয়ার জন্য আমাদের একটি রোডম্যাপ প্রস্তুত করা আশু প্রয়োজন। তবে, এই কাজে সামিল হওয়ার আগে দেশের বিভিন্ন শহর এবং সেখানকার অধিবাসীদের ক্রমবর্ধমান আশা-আকাঙ্ক্ষার বিষয়গুলিও আমাদের মনে রাখতে হবে।
রাষ্ট্রপতি বলেন, প্রতিটি পর্যায়ে নিরন্তর উন্নয়ন প্রচেষ্টা সম্পর্কে আলোচনার একটি মূল বিষয় হয়ে উঠেছে জলবায়ু পরিবর্তন। এই সমস্যার মোকাবিলায় জাতীয় পর্যায়ে সাফল্য অর্জনের লক্ষ্যে জলবায়ুর ভিত্তিতে স্মার্ট শহরগুলি সম্পর্কে সমীক্ষার কাজ ইতিমধ্যেই শুরু হয়ে গেছে। এর আওতায় নিয়ে আসা হয়েছে দেশের ১০০টি স্মার্ট নগরীকে। এই শহরগুলিতে পরিবেশ-বান্ধব গৃহ নির্মাণ এবং পুনর্নবীকরণযোগ্য জ্বালানির ওপর বিশেষ জোর দেওয়া হয়েছে। তবে, নিরন্তর উন্নয়নের লক্ষ্যমাত্রা পূরণকে সামনে রেখে আমাদের এই কাজে এগিয়ে যেতে হবে বলে মনে করিয়ে দেন রাষ্ট্রপতি। দেশের শহরগুলিকে মানুষের বসবাসযোগ্য করে তুলতে সেগুলিকে আরও নিরাপদ ও অন্তর্ভুক্তিমূলক করে তোলা প্রয়োজন বলেও মনে করেন রাষ্ট্রপতি। তিনি বলেন যে আমাদের এই লক্ষ্যমাত্রার মধ্যেই নিহিত রয়েছে শহরগুলির সার্বিক উন্নয়নের এক বিশেষ দৃষ্টিভঙ্গী। একইসঙ্গে, আমাদের নজর দিতে হবে এই উন্নয়ন প্রচেষ্টাকে অন্তর্ভুক্তি করে তোলার ওপর।
শ্রীমতী মুর্মু বলেন, নিরন্তর উন্নয়নের লক্ষ্যমাত্রাকে অগ্রাধিকারদানের ক্ষেত্রে শহরগুলির জন্য পরিকল্পনা ও ব্যবস্থাপনাও একটি গুরুত্বপূর্ণ দিক। এই কারণে বিশ্বের উন্নত ও সুপরিচালিত শহরগুলির আদর্শ সামনে রেখে আমাদের সেইভাবে আরও এগিয়ে যেতে হবে। এই কাজে অন্যান্য দেশগুলির সঙ্গে আমাদের প্রচেষ্টার সাফল্যগুলি বিনিময় করা প্রয়োজন বলে মনে করেন রাষ্ট্রপতি। তিনি বলেন, সার্বিক তথা নিরন্তর উন্নয়নের প্রয়োজনে স্থানীয়, আঞ্চলিক তথা বিশ্ব পর্যায়ে পারস্পরিক সহযোগিতা বিনিময় একান্ত জরুরি।
সারা দেশে এক সুস্থ, নিরাপদ ও পরিচ্ছন্ন পরিবেশ গড়ে তোলার ওপরও জোর দেন রাষ্ট্রপতি। তিনি বলেন, শহর ও শহরবাসীর প্রতি দায়বদ্ধ থাকার বিষয়টির ওপর গুরুত্ব দিতে হবে দেশের নাগরিকদেরই। শহরাঞ্চলে ডেঙ্গু ও ম্যালেরিয়ার মতো রোগব্যাধি প্রতিরোধে জনসাধারণের সক্রিয় সহযোগিতা ছাড়া কোনওভাবেই এগিয়ে যাওয়া সম্ভব নয়। তবে, সংশ্লিষ্ট দপ্তরগুলির সমস্ত রকম সাহায্য ও সহযোগিতা এক্ষেত্রে একটি পূর্বশর্তবিশেষ।
স্বাস্থ্য পরিষেবা, শিক্ষা প্রতিষ্ঠানগুলির অবদান ও ভূমিকা এবং গ্রামাঞ্চলে শহরাঞ্চলগুলির মতো সুবিধা প্রসারের ওপরও জোর দেন রাষ্ট্রপতি। তিনি বলেন যে এর ফলে নাগরিক পরিকাঠামোর ওপর অত্যধিক চাপ লাঘব করা সম্ভব হবে। শুধু তাই নয়, আমাদের এই প্রচেষ্টার মাধ্যমে গ্রামীণ সাধারণ মানুষের জীবনযাত্রার মানও অনেকটা উন্নত হয়ে উঠবে বলে মন্তব্য করেন তিনি।
(PG/SKD/DM/